section_heading: Lisbeth Salander
paragraph_text: Lisbeth Salander ima 24 godine kad počinje pomagati Mikaelu Blomkvistu u istrazi koja će dovesti do rješavanja slučaja Harriet Vanger. Izrazito je složen karakter, asocijalna i introvertirana. Njena prošlost je ispunjena nasiljem i psihijatrijskim liječenjima. Kada je napunila osamnaest godina, država ju je proglasila nesposobnom i dodijeljen joj je skrbnik, Holger Palmgren. S vremenom njih dvoje razvijaju dobar odnos, a on joj dopušta da slobodno vodi svoj život. Povremeno radi za tvrtku Milton Security, a direktor Dragan Armanskij je smatra najboljom istražiteljicom s kojom je ikada radio.